মেসার্স পোর্টল্যান্ড সার্ভিসেস লিঃ এর অনুকুলে শুল্কমুক্ত বিপনীর জন্য স্থায়ী বন্দর জেটিস্থ ওয়্যারহাউস ‘এ’র উত্তর পশ্চিম কোনে স্পেসরেন্ট ১৭১ বঃ মিঃ জায়গা বরাদ্দ প্রদান করা হয় (যোঃ পাঃ ১৮১ দ্রঃ)। কিন্তু বরাদ্দকৃত জায়গার ২০২১ ও ২০২২ পঞ্জিকা বছরের প্রাপ্যযোগ্য স্পেসরেন্ট (ভ্যাটসহ) ৩,৩১,৮৩৫.০৮ টাকা মাত্র পরিশোধ না করায় পত্রের মাধ্যমে স্পেসরেন্ট পরিশোধের জন্য অনুরোধ করা হয় (যোঃ পাঃ ২১৮ দ্রঃ)। তৎপ্রেক্ষিতে, মেসার্স পোর্টল্যান্ড সার্ভিসেস লিঃ জানান যে মোংলা কাস্টম হাউসের সাথে মহামান্য হাইকোর্টে মামলা বিচারাধীন ও ব্যবসা বন্ধ রাখার কারনে ভাড়া পরিশোধের কার্যক্রম গ্রহণ সম্ভব নয় (যোঃ পাঃ ২২০ দ্রঃ)। কিন্তু বরাদ্দকৃত জায়গার বিপরীতে বন্দরের প্রাপ্যযোগ্য স্পেসরেন্ট পরিশোধের সাথে মামলার কোন সম্পর্ক নেই মর্মে জানিয়ে গত ২৪/০৫/২০২২ ইং তারিখে ২০২১ ও ২০২২ পঞ্জিকা বছর এবং ০২/০২/২০২৩ ইং তারিখ ২০২৩ পঞ্জিকা বছরের স্পেসরেন্টে প্রাপ্য অর্থ পরিশোধের জন্য পত্র প্রেরণ করা হয় (যোঃ পাঃ ২২২ ও ২২৪ দ্রঃ)। ইতোমধ্যে ২০২৪ সালের বরাদ্দকৃত জায়গার ভাড়া ভ্যাটসহ ১,৬৫,৯১৭.৫৪ টাকা প্রাপ্যযোগ্য হয়েছে। দাপ্তরিক জটিলতা ও নিরীক্ষা আপত্তি এড়ানোর নিমিত্তে ২০২১, ২০২২, ২০২৩ ও ২০২৪ সালের বকেয়া স্পেসরেন্ট বাবদ পাওনা ভ্যাটসহ ৬,৬৩,৬৭০.১৬ টাকা (বিলম্ব মাশুল বাদে) জরুরী ভিত্তিতে পরিশোধ করা প্রয়োজন।

এমতাবস্থায়, দাপ্তরিক জটিলতা ও নিরীক্ষা আপত্তি এড়ানোর নিমিত্তে মেসার্স পোর্টল্যান্ড সার্ভিসেস লিঃ এর অনুকুলে শুল্কমুক্ত বিপনীর জন্য বরাদ্দকৃত ১৭১ বঃমিঃ জায়গার বিপরীতে ২০২১, ২০২২, ২০২৩ ও ২০২৪ পঞ্জিকা বছরের প্রাপ্যযোগ্য স্পেসরেন্ট ভ্যাটসহ ৬,৬৩,৬৭০.১৬ টাকা জরুরী ভিত্তিতে পরিশোধের জন্য মেসার্স পোর্টল্যান্ড সার্ভিসেস লিঃ এর ব্যবস্থাপনা পরিচালক বরাবর পুনরায় পত্র প্রেরণ করা যেতে পারে। এ লক্ষ্যে একটি খসড়াপত্র প্রস্তুত করা হয়েছে (যোঃ পাঃ ২২৫ দ্রঃ)।

সদয় আবগতি ও খসড়াপত্র অনুমোদনের জন্য সবিনয়ে পেশ করা হলো।